**Riskide maandamise kava**

Pakkuja hinnangul jagunevad uuringu riskid kahte kategooriasse: **protsessi** ja **metoodikaga seotud riskid**. Protsesside ja metoodikatega seotud riskide analüüsil võetakse arvesse järgmist:

* Võimalik risk (nimi)
* Esinemise tõenäosus
* Mõju tulemustele
* Sisene / Väline risk
* Maandamismeetmed
* Vastutav isik

Sisemised riskid tulenevad Pakkujast ja Tellijast ja neid on võimalik uuringu käigus otseselt mõjutada. Välised riskid on riskid, mis ei allu Pakkuja ja Tellija kontrollile, kuna need on põhjustatud välistest teguritest. Järgnevalt toob Pakkuja välja uuringu seisukohast kõige olulisemate võimalike riskide analüüsi.

*Tabel 1. Uuringuprotsessi riskianalüüs.*

|  |  |  |  |  |  |
| --- | --- | --- | --- | --- | --- |
| **Võimalik risk** | **Esinemise tõenäosus** | **Mõju tulemustele** | **Sisene / Väline risk** | **Maandamismeetmed** | **Vastutav isik** |
| **Viivitustest tulenev ajarisk – sihtgruppe ei õnnestu mobiliseerida** | Väike | Analüüsi ajakava lükkub edasi ja ei pruugi olla võimalik täpselt kinni pidada seatud ajagraafikust, sest mitmeid kvalitatiivse uuringu sihtgruppe – nt välisriikide RFK juhendite koostajad, Eesti eksperdid ja RFK juhendit katsetavad ekspertarstid – ei õnnestu uuringusse mobiliseerida. | Sisene / Väline | Uuringu tegevuste õigeaegse elluviimise tagamiseks koostatakse detailne aja- ja tegevuskava, kus määratakse vahetulemused, tegevuste eest vastutajad ning kaasatud osapooled ja nende rollid. Samuti on kõikidesse tegevustesse lisatud puhveraeg.  Individuaalintervjuude ja fookusgrupi läbiviimisel koostab Pakkuja ka nn varuvalimi, mis aitab maandada riske juhul, kui esmalt soovitud inimestega ei ole võimalik individuaalintervjuusid või fookusgruppi läbi viia.  Fookusgrupi ja individuaalintervjuude läbiviimisel võetakse uuringu sihtgrupiga aegsasti ühendust ja lepitakse nendega kokku sobivad ajad.  Samuti aitab siin meie hinnangul uuringu peamist sihtgrupi riski (ekspertarstide kaasamine) vähendada see, et SKA poolt on juba määratletud ekspertarstide grupp, kellega Pakkuja meeskond saab koostööd teha. | Riski maandamise eest vastutab projektijuht Laura Kalda. |
| **Viivitustest tulenev ajarisk – meeskonnaliikmed haigestuvad ja ei suuda enda rolli hankes täita** | Keskmine | Olulised töögraafikud lähevad segi, millest lähtuvalt ei ole Pakkujal võimalik seatud eesmärke täita ning uuring ei valmi õigeaegselt | Sisene | Meeskonna koosolekutel vaadatakse üle tegevuskava ning vastavalt ilmnenud asjaoludele reageeritakse operatiivselt (sh nt täiendava ressursi kaasamine, muudatuste tegemine, jne).  Meeskonnas on piisavalt liikmeid (viis analüütikut ja kolm eksperti), kes on võimelised üksteist asendama ning riskide maandamiseks on projekti kaasatud kaks organisatsiooni – Haap Consulting ja RAKE, kelle meeskonnas on piisavalt analüütikuid, keda on võimalik juurde kaasata.  Samuti on oluline, et valitud meeskonnaliikmetel on nii üksteist täiustavad kui üksteisega kattuvad kompetentsid ja nad saavad vajadusel üksteist asendada. | Riski maandamise eest vastutab projektjuht Laura Kalda, kelle ülesanne on vajadusel meeskonnaliikmete asendamist korraldada |
| **Uuringu läbiviimise ajal võib tulla uus koroonaviiruse laine** | Keskmine | Sihtgrupid ei ole nõus viirusohu tõttu aruteludes või intervjuudes osalema, millest lähtuvalt ei ole võimalik saada vajalikku sisendit. | Väline | Riski maandamisel on arvestatud, et nii intervjuud kui tutvustusüritused viiakse vajadusel läbi virtuaalselt MS Teamsi keskkonnas.  Üldiselt näeme ka, et sihtrühma eripära arvesse võttes (arstidel ja sektori töötajatel on väga kiire), on igati optimaalne online lahendusi kasutada, mis ei tekita sihtgrupile juurde suurt ajakulu. | Riski maandamise eest vastutavad analüütikud Age Toomla, Linda Tarto ja Sabina Trankmann |
| **Uuringu kvaliteet ja tulemused ei ole Tellija jaoks piisavad** | Madal | Uuring ei ole piisavalt professionaalselt läbiviidud, millest lähtuvalt on ka analüüsi lõpptulemused ebausaldusväärsed | Sisene | Uuringu täpne lähenemine ja metoodika kooskõlastatakse Tellijaga ning Tellijal on võimalik kogu protsessi vältel ka valitud metoodikat tagasisidestada.  Metoodiline lähenemine põhineb Tellija sisendil.  Lisaks kooskõlastatakse Tellijaga kõik individuaalintervjuude ja fookusgrupi küsimused, arutelupäevade kavad ning uurimisküsimused üldisemalt ja kaasatakse uuringu läbiviimise protsessi ka ekspertarstid ja Tellija esindajad. | Riski maandamise eest vastutab projekti analüütik Sabina Trankmann ja Merle Mägi, samuti kaasatud eksperdid |
| **Analüüsi käigus kogutud info on subjektiivne või on vastuolus teiste andmeallikatega** | Keskmine | Teostatud uuringu ja analüüsi tulemused võivad olla ebausaldusväärsed ja tekitavad Tellijas lisaküsimusi. | Väline | Pakkuja kooskõlastab oma tegevused ja tulemused Tellijaga ja Tellijat hoitakse pidevalt kursis uuringu tegevuste ja vahetulemustega (ekspertarstide ja Tellija esindajate kaasamise kaudu). Probleemide ilmnemisel tagab Pakkuja kiire kommunikatsiooni Tellijaga, mille järel kooskõlastatakse edasised tegevused. Loodan juhend võtab arvesse juba olemasolevaid juhendeid | Kommunikatsiooni Tellijaga eest vastutab projektijuht Laura Kalda |
| **Kommunikatsiooniprobleemid Tellija ja Pakkuja vahel** | Madal | Tellija ja Tellija ei suhtle omavahel piisavalt, millest lähtuvalt tekivad kommunikatsiooniprobleemid ja informatsioon ei liigu mõlema poole vahel soovitult. See põhjustab infosulgusid, mis võib tekitada probleeme tööprotsessides (nt Tellija teadmata muudetakse RFK juhendi sisu).  Võivad tekkida ka probleemid uuringu üldise läbiviimise ja kvaliteediga. | Sisene / Väline | Kogu metoodika kooskõlastatakse Tellijaga ja töö protsessist antakse regulaarseid ülevaateid nii kirjalikult (nt kord kuus e-kirja teel) kui vahekohtumistel (ettepanek vahekohtumiste esialgse aja ning sisu osas on lisatud ajakavasse) | Kommunikatsiooni eest vastutab projektijuht Laura Kalda |
| **Pakkuja puudulik arusaam uuringu eesmärkidest ja uuringu teostamise vajadustest** | Madal | Uuringu eesmärke on võimalik täita ainult osaliselt | Sisene | Avakoosolekul analüüsitakse uuringu eesmärke ja Tellija tagasisidestab Pakkuja pakkumust, kus on välja toodud uuringu läbiviimise metoodika. Vajadusel täpsustatakse metoodilist lahendust (sh riigid, mida analüüsi kaasatakse) Tellija sisendist lähtuvalt. Tellijaga tehakse igas uuringu etapis koostööd, antakse ülevaade tehtud töödest, kooskõlastatakse intervjuuküsimused ja antakse vajadusel vahekokkuvõtteid teostatud töödest (nt kui teostatakse riikide analüüsi, siis saadetakse Tellijale esimese riigi analüüs varem ülevaatamiseks, millest lähtuvalt on võimalik järgnevate riikide analüüsis teha täiendusi). | Pakkuja poolt vastutab uuringu eesmärgi mõtestamise eest terve Pakkuja meeskond, siin on tähtsaim roll uuringusse kaasatud ekspertidel ja analüütikul Sabina Trankmannil |

Uuringumeetodite riskianalüüs on välja toodud tabelis 2.

*Tabel 2. Uuringu meetodite riskianalüüs.*

|  |  |  |  |  |  |
| --- | --- | --- | --- | --- | --- |
| **Võimalik risk** | **Esinemise tõenäosus** | **Mõju tulemustele** | **Sisene / Väline risk** | **Maandamismeetmed** | **Vastutav isik** |
| **Välisriikide analüüsi osas läheb eeldatust kauem aega andmete kättesaamiseks** | Keskmine | Uuringu ajakava muutub kriitiliseks, ei pruugi olla võimalik kätte saada kõigi sihtgruppide sisendit ja teostada analüüs kõikide valitud riikide kohta | Sisene | Metoodika ja ajaraam on eelnevalt pakkumuse struktuuris põhjalikult läbimõeldud, metoodika täiendamisega alustatakse kohe pärast avakohtumist Tellijaga ning seda täiendatakse sissejuhatavate intervjuude ning olukorra kaardistuse sisendi baasil | Projektijuht Laura Kalda. Samuti on siin oluline välja tuua, et uuringusse on kaasatud mitu valdkonna eksperti. Nende esimeseks ülesandeks pärast lepingu sõlmimist on luua uuringu lõplik metoodiline raam. Riikide analüüsi teostab paralleelselt mitu analüütikut (Age Toomla, Linda Tarto ja Karl Haljasmets), mis maandab võimalikke ajalisi riske |
| **AKI ja eetikakomitee lubade taotlemise peale läheb eeldatust kauem aega** | Keskmine | Ei ole võimalik uuringu erinevaid etappe õigeaegselt teostada | Sisene | Ajakavasse on planeeritud, et lubade taotlemisega alustakse uuringu keskpaigas (vajadusel varemgi) | Projektijuht Laura Kalda |
| **Pakkuja poolt väljapakutud kvalitatiivne lähenemine ei sobi meetodina uuringu läbiviimiseks** | Madal | Uuringu tulemustega ei ole võimalik midagi peale hakata, kuna välisriikide RFK alane kogemus ei toimi Eesti kontekstis. | Sisene | Välisriikide praktika analüüsis võtame arvesse ka Eesti eripärasid, meie konteksti ja vajadusi.  Kaasame uuringusse aktiivselt ekspertarste, kes saavad ka valideerida koostatud juhendi toimivuse, mille baasilt on võimalik juhendit täiendada.  Toetume lahenduses Tellija enda nägemusele. | Eksperdid Hille Maas ja Tiina Tammik teevad metoodikasse vajadusel muudatusi |
| **Analüüs võtab planeeritust kauem aega** | Madal | Ei püsita uuringu ajakavas | Sisene | Analüüsis on igas etapis planeeritud sisse puhveraeg ja projekti teostamise aeg on Pakkuja hinnangul piisav tööde teostamiseks. | Projektijuht Laura Kalda |
| **Informatsioon erinevate allikate vahel killustunud** | Keskmine | Kättesaadav informatsioon ei ole piisav järelduste tegemiseks | Väline | Kasutame triangulatsiooni meetodit, kus RFK juhendi koostamiseks kasutamegi infot, mis pärineb eri allikatest – dokumendi- ja riikide analüüs, ekspertintervjuud, fookusgrupid, kättesaadav statistika jne. Eri allikates olev informatsioon on pigem hea, sest selle kaudu on võimalik koguda usaldusväärseid hinnanguid, mida saab aluseks võtta Eesti RFK juhendi koostamisel. | Sabina Trankmann, kaasates teisi analüütikuid |
| **Ekspertarstide koormus on testimise läbiviimiseks liialt suur** | Keskmine | Ei õnnestu juhendit soovitud moel testida | Väline | Meil on valmisolek olla paindlik ning kaasata vajadusel testimisse vähem arste või anda neile vähem juhtumeid ülevaatamiseks. Lisaks anname testimise vajadusest varakult teada ning kui võimalik, saame ajakava osas paindlikud olla. Oleme testimisel pidevalt toeks tekkivate küsimuste puhul. | Analüütik Sabina Trankmann, kaasates teisi analüütikuid ning eksperte |
| **Analüüsi käigus kogutud informatsioon ja tehtud järeldused, mille baasilt koostatakse RFK juhend on vastuolus teiste kasutusel olevate juhenditega** | Madal | Uuringu tulemused on Tellija silmis ebausaldusväärsed | Väline | Juhendi koostamisel lähtume valitud välisriikide parimast praktikast, nende kogemusest ning samuti Eesti eripäradest ja kontekstist.  Uuringu etapid kooskõlastatakse Tellija ja uuringusse kaasatud ekspertarstidega. | Eksperdid Hille Maas ja Tiina Tammik |